|  |  |
| --- | --- |
| **Ffurflen Ymateb i’r Ymgynghoriad** | Eich enw:  Sefydliad (os yn gymwys):  e-bost / rhif ffôn:  Y wlad lle rydych chi’n byw: |

Mae’n debyg y bydd ymatebion i ymgynghoriadau’n cael eu darparu i’r cyhoedd, ar y rhyngrwyd neu mewn adroddiad. Os ydych am i’ch ymateb aros yn ddienw, ticiwch yma:

**Cwestiwn 1:**

Rydym yn cynnig cyflwyno gwaharddiad ar werthu cŵn a chathod bach yn fasnachol drwy drydydd parti. Mae “gwerthiant masnachol drwy drydydd parti” yn golygu’r rhai sy’n werthwyr anifeiliaid anwes trwyddedig; yng Nghymru, y rhai sydd â thrwydded o dan Ddeddf Anifeiliaid Anwes 1951. Ein diffiniad o “gŵn bach” a “chathod bach” yw cŵn a chathod hyd at 6 mis oed.

**Ydych chi’n cytuno â’r gwaharddiad ar werthu cŵn a chathod bach yn fasnachol drwy drydydd parti yng Nghymru?**

Eglurwch y rheswm dros eich ateb a darparu tystiolaeth ategol.

**Cwestiwn 2:**

**Ydych chi’n credu y dylai gwaharddiad fod yn berthnasol i unrhyw anifeiliaid eraill sy’n cael eu gwerthu mewn siopau anifeiliaid anwes?**

**Eglurwch y rheswm am eich ateb gan gynnwys pa anifeiliaid a rhowch dystiolaeth atodol.**

**Cwestiwn 3:**

**Oes yna fesurau y gellid eu cyflwyno, heblaw gwaharddiad, a allai fynd i’r afael â’r problemau lles sy’n gysylltiedig â rhai bridwyr a gwerthwyr trydydd parti masnachol?**

Eglurwch eich ateb a darparu unrhyw dystiolaeth ategol.

**Cwestiwn 4:**

Nid yw llochesau a chanolfannau ailgartrefu wedi’u diffinio’n gyfreithlon ond byddwn yn cyfeirio atynt fel sefydliadau lles anifeiliaid at ddiben yr ymgynghoriad hwn. Maent yn codi ffi ar gyfer ailgartrefu anifeiliaid sydd yn eu gofal (ond maent wedi’u heithrio o reoliadau trwyddedu anifeiliaid anwes presennol gan nad ydynt yn fasnachol eu natur). Nid oes gofyniad cyfreithiol i gynnal gwiriadau ac yn gyffredinol, nid yw Awdurdodau Lleol yn cynnal gwiriadau rheolaidd yn y sefydliadau hyn.

Hefyd, rydym yn pryderu y gallai hyn adael bwlch yn y ddeddfwriaeth i osgoi gwaharddiad posibl.

**Ydych chi’n credu y dylid craffu’n fanylach ar sefydliadau lles anifeiliaid yng Nghymru?**

Eglurwch y rheswm dros eich ateb a darparu unrhyw dystiolaeth ategol.

**Cwestiwn 5:**

Ydych chi’n credu y dylid ystyried canolfannau ailgartrefu/achub fel gwerthwr trydydd parti yng Nghymru? A ddylent gael trwydded?

Eglurwch y rheswm dros eich ateb a darparu unrhyw dystiolaeth ategol.

**Cafodd y cwestiynau canlynol eu holi gan bod gan Lywodraeth Cymru ddyletswydd i ystyried effeithiau ein penderfyniadau polisi ar yr Iaith Gymraeg, Cydraddoldeb a Bioamrywiaeth.**

**Cwestiwn 6:**

**Hoffem gael eich barn ar yr effeithiau y gallai gwaharddiad ar werthiannau masnachol drwy drydydd parti ei gael ar bobl â nodweddion gwarchodedig fel y’u diffinnir gan Ddeddf Cydraddoldeb 2010[[1]](#footnote-1). Y nodweddion hyn yw:**

* **oedran;**
* **anabledd;**
* **ailbennu rhywedd;**
* **priodas a phartneriaeth sifil;**
* **beichiogrwydd a mamolaeth;**
* **hil;**
* **crefydd neu gred;**
* **rhyw; a**
* **chyfeiriadedd rhywiol. Pa effeithiau y gallai ei gael yn eich barn chi?**

Nodwch yma:

**Cwestiwn 7:**

**Hoffem gael eich barn ar a allai’r gwaharddiad ar werthiannau trydydd parti masnachol gynnig unrhyw gyfleoedd i wyrdroi’r dirywiad mewn bioamrywiaeth yng Nghymru, yn unol â Chynllun Gweithredu Adfer Natur Cymru.[[2]](#footnote-2)**

**Pa effeithiau y gallai ei gael yn eich barn chi?**

Nodwch yma:

**Cwestiwn 8: Y Gymraeg**

**Hoffem gael eich barn ar effeithiau gwahardd gwerthu cŵn a chathod bach drwy drydydd parti ar y Gymraeg, yn enwedig ar gyfleoedd i bobl ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg.**

**Beth fydd yr effeithiau yn eich barn chi? Sut fyddai modd cynyddu’r effeithiau cadarnhaol, neu liniaru’r effeithiau negyddol?**

**Eglurwch hefyd sut rydych chi’n credu y gallai newid mewn polisi gael ei ffurfio neu ei newid fel ei fod yn cael effeithiau cadarnhaol neu fwy o effeithiau cadarnhaol ar gyfleoedd i bobl ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg, a pheidio â chael effeithiau andwyol ar gyfleoedd i bobl ddefnyddio’r Gymraeg a pheidio â thrin y Gymraeg yn llai ffafriol na’r Saesneg.**

**Cwestiwn 9:**

**Rydym wedi gofyn nifer o gwestiynau penodol. Os oes gennych chi unrhyw faterion cysylltiedig nad ydym wedi gofyn amdanynt neu os oes gennych chi unrhyw sylwadau defnyddiwch y gofod hwn i’w nodi.**

Rhowch gymaint o fanylion â phosibl ac unrhyw dystiolaeth ategol.

1. https://www.legislation.gov.uk/ukpga/2010/15/contents

   https://www.biodiversitywales.org.uk/Nature-Recovery-Action-Plan [↑](#footnote-ref-1)
2. [↑](#footnote-ref-2)